
Anexa nr.11.1 la HCLMT nr.______din ____ 2021


REGULAMENT DE ORGANIZARE ŞI FUNCŢIONARE
a serviciului social cu cazare
Centrul pentru Persoane fără Adăpost din cadrul Complexului de Servicii “Sfântul Francisc”

Articolul1.Definiţie
(1).Regulamentul de organizare şi funcţionare este un document propriu al serviciului social Centrul Pentru Persoane fără Adapost din cadrul Complexului de servicii “Sf.Francisc”. 
Înființarea Centrului Pentru Persoane fără Adapost a fost aprobată prin Hotărârea Consiliului Local al Municipiului Timișoara nr. 218 din 27.06.2017 privind infiintarea Directiei de Asistenta Sociala a Municipiului Timisoara si aprobarea Organigramei si a Statului de Functii pentru aceasta.
Regulamentul de organizare și funcționare a fost aprobat în vederea asigurării funcţionării serviciului social Centrul pentru Persoane fără Adapostdin cadrul Complexului de servicii “Sf.Francisc”cu respectarea standardelor minime de calitate aplicabile şi a asigurării accesului persoanelor beneficiare la informaţii privind condiţiile de admitere, serviciile oferite, condițiile de încetare a contractului, drepturi și obligații.
(2).Prevederile prezentului regulament sunt obligatorii atât pentru persoanele beneficiare, cât şi pentru angajaţii centrului şi, după caz, pentru membrii familiei beneficiarilor, reprezentanţii legali/convenţionali, vizitatori.

Articolul 2.Identificarea serviciului social
	Serviciul social Centrul Pentru Persoane fără Adapost din cadrul Complexului de servicii “Sf.Francisc”, cod serviciu social 8790CR-PFA-I, cu sediul în Timişoara, str.Telegrafului nr.8, este înființat și administrat de către furnizorul Direcția de Asistență Socială a MunicipiuluiTimișoara, acreditat conform Certificatului de Acreditare seria AF nr.003748 din 24.08.2017.

Articolul 3.Scopul serviciului social
[bookmark: _GoBack]Scopul serviciului social Centrul Pentru Persoane fără Adapost din cadrul Complexului de servicii “Sf.Francisc” este de a furniza servicii pentru prevenirea situatiilor de risc, a unor situatii de dificultate, vulnerabilitate ori dependență, generatoare de marginalizare sau excluziune socială, în scopul menținerii, refacerii sau dezvoltării capacităților individuale, pentru depășirea unei situații de criză, creșterii calității vieții și promovării integrării sociale a persoanelor adulte care traiesc în stradă.
Beneficiarii serviciului social Centrul Pentru Persoane fără Adapost,  sunt persoanele adulte fără adăpost cu vârsta peste 18 ani.
Scopul serviciului social este realizat prin următoarele activități:
	-identificare și evaluare nevoi;
	-informare cu privire la serviciile oferite;
	-găzduire temporară;
	-îngrijire personală/igienizare/deparazitare;
	-hrană-3 mese/zi;
	-supraveghere;
	-evaluare medicală și asistență medicală primară;
-informare şi consiliere privind drepturile sociale, promovarea inserţiei /reinserţiei familiale, reluarea contactelor sociale;
	-evaluare, consiliere psihologică şi, după caz, terapii de specialitate;
-educaţie extracurriculară privind un stil de viaţă sănătos, pentru prevenirea şi combaterea consumului de droguri, alcool, tutun, prevenirea bolilor transmisibile, pentru dezvoltarea abilităţilor pentru o viaţă independentă, educaţie civică, educaţie sexuală;
-consiliere/orientare vocaţională, facilitarea accesului la cursuri de formare/reconversie profesională, facilitarea accesului la un loc de muncă;
	-facilitarea accesului la servicii medicale;
	-suport pentru procurarea actelor de identitate, dacă este cazul;
-alte activităţi care contribuie la reinserţia în familie şi în comunitate a beneficiarilor.
Activităţile şi serviciile recomandate se consemnează în planul individulizat de intervenţie al beneficiarului.
Serviciul social Centrul Pentru Persoane fără Adapost din cadrul Complexului de servicii “Sf.Francisc” are o capacitate maxima de 54 locuri de cazare. 

Articolul 4.Cadrul legal de înfiinţare, organizare şi funcţionare
	(1).Serviciul social Centrul Pentru Persoane fără Adapost din cadrul Complexului de servicii “Sf.Francisc”funcţionează cu respectarea prevederilor cadrului general de organizare şi funcţionare a serviciilor sociale reglementat de:
		-Legea nr. 292/2011, cu modificările ulterioare precum şi ale altor acte normative secundare aplicabile domeniului;
		-Standard minim de calitate aplicabil: Ordinul ministrului munciiși justiției sociale, nr. 29/2019, anexa 4.
	(2).Serviciul social Centrul pentru Persoane fără Adaposteste înfiinţat prin Hotărârea Consiliului Local al Municipiului Timișoara nr. 218 din 27.06.2017 în structura Direcției de Asistență Socială a Municipiului Timișoara.

Articolul 5.Principiile care stau la baza acordarii serviciului social
	(1) Serviciul social Centrul pentru Persoane fără Adapost din cadrul Complexului de servicii “Sf.Francisc”se organizează şi funcţionează cu respectarea principiilor generale care guvernează sistemul naţional de asistenţă socială, precum şi a principiilor specifice care stau la baza acordării serviciilor sociale prevăzute în legislaţia specifică, în convenţiile internaţionale ratificate prin lege şi în celelalte acte internaţionale în materie la care România este parte, precum şi în standardele minime de calitate aplicabile.
	(2) Principiile specifice care stau la baza prestării serviciilor sociale în cadrul serviciului social Centrul pentru Persoane fără Adapost din cadrul Complexului de servicii “Sf.Francisc” sunt următoarele:
		a) respectarea şi promovarea cu prioritate a interesului persoanelor fără adapost;
b) protejarea şi promovarea drepturilor persoanelor fără adapost în ceea ce privește egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele fără adapost;
		c) asigurarea protecţiei împotriva abuzului şi exploatării persoanei fără adapost;
		d) deschiderea către comunitate;
e) ascultarea opiniei persoanei fără adapost şi luarea în considerare a acesteia, ţinându-se cont, după caz, de vârsta şi de gradul sau de maturitate, de discernământ şi capacitate de exerciţiu;
f) facilitarea menţinerii relaţiilor personale ale persoanei fără adapost şi a contactelor directe, după caz, cu fraţii, părinţii, alte rude, prieteni, precum şi cu alte persoane faţă de care acesta a dezvoltat legături de ataşament;
g) asigurarea unei îngrijiri individualizate şi personalizate a persoanei fără adapost prin Planul de Intervenție;
h) preocuparea permanentă pentru identificarea soluţiilor de integrare în familie sau, după caz, în comunitate, pentru scurtarea perioadei de prestare a serviciilor, în baza potenţialului şi abilităţilor persoanei fără adapost de a trăi independent;
i) încurajarea iniţiativelor individuale ale persoanelor fără adapost şi a implicării active a acestora în soluţionarea situaţiilor de dificultate;
		j) asigurarea unei intervenţii profesioniste, prin echipe pluridisciplinare;
		k) asigurarea confidenţialităţii şi a eticii profesionale;
l) primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;
m) colaborarea serviciului social Centrul pentru Persoane fără Adapost cu instituții publice și private din domeniul asistenței sociale.

Articolul 6.Beneficiarii serviciilor sociale
	1.Beneficiarii serviciilor sociale acordate în serviciul social Centrul pentru Persoane fără Adapost sunt persoane adulte cu vârsta peste 18 ani care se află într-una dintre situațiile de mai jos: 
	-persoane care și-au pierdut locuința din diverse motive și nu au resursele materiale necesare asigurării unei locuințe și nici nu sunt beneficiari de servicii sociale care acordă găzduire; 
	-persoane singure ori familii care, din motive singulare sau cumulate de ordin social, medical, financiar, economic, juridic ori din cauza unor situații de forță majoră:
	-traiesc în stradă;
	-locuiesc temporar la prieteni sau cunoscuți;
	-se află în incapacitate de a susține o locuință în regim de închiriere;
	-sunt în risc de evacuare;
-se află în instituții sau penitenciare de unde urmează ca, în termen de 2 luni, să fie externate respectiv eliberate și nu au domiciliu ori reședință.
	-orice altă persoană care necesită adăpost de urgență până la soluționarea situației sociale.
	Prioritate la serviciile furnizate de către serviciul social Centrul pentru Persoane fără Adapost au persoanele din municipiul Timisoara sau judetul Timis.
	2.Condiţiile de acces/admitere în centru
	(a) Actele necesarepentru admiterea persoanelor fără adapost în serviciul social Centrul pentru Persoane fără Adapost– COMPONENTA URGENȚĂ din cadrul Complexului de servicii “Sf.Francisc” sunt următoarele:
-cererea de admitere - are formă scrisă (formular tip care se găseşte la sediul unităţii), este adresată centrului şi este semnata de beneficiar, în original;
		-cartea de identitate a beneficiarului – copie(dacă are); 
-declarația beneficiarului pe propria răspundere privind identitatea și situația sa socio-economică;
(b) Decizia de admitere/respingere la/a admiterii la serviciile acordate în cadrul Centrului pentru Persoane fără Adapost din cadrul Complexului de servicii “Sf.Francisc”, Componenta URGENȚĂ, se ia de către șeful centrului, la propunerea scrisă a specialiștilor centrului, în urma evaluărilor psihologice, sociale şi medicale.
Evalarea complexă pentru intocmirea Planului individualizat de interventie, este realizată în termen de 72 de ore de la admitere.
	(c) Criteriile de eligibilitate:
	Centrul detine o gama larga de servicii sociale, care sunt grupate pe 2 componente functionale, fiecare componenta având stabilite criteriile de eligibilitate.
	c1.Componenta de urgență – ofera servicii cu cazarepersoanelor fără adapost care solicita admiterea (servicii furnizate pe baza de contract, in urma Deciziei de admitere).
	Componenta de urgență gazduieste persoane fără adapost, astfel:
	-maxim 3 luni, persoane cu ultimul domiciliu în municipiul Timișoara sau județul Timiș;
	-maxim o lună, persoane cu ultimul domiciliu în alte județe.
	Dacă în urma verificărilor se constată că declarațiile privind domiciliul nu sunt reale perioada de ședere se va modifica funcție prevederile de mai sus.
	Servicii oferite: 
	-informare despre Ghidul beneficiarului, Carta drepturilor și obligațiilor beneficiarului, Regulile casei, programul de activitătți zilnice, programul de primire vizite, etc.;
	-cazare;
	-de ingrijire personala;
	-hrana 3 mese/zi, in limita valorii alocatiei zilnice de hrana;
	-sprijin pentru obtinerea actelor de identitate sau de stare civila;
	-evaluare medicala;
	-consiliere psihologica si suport emotional;
	-asistenta medicala primara;
	-informare si consiliere sociala in vederea obtinerii unor drepturi sau beneficii sociale;
	-activitati educative pentru integrare/reintegrare sociala;
	-activitati de dezvoltare a deprinderilor de autogospodarire;
	-socializare, etc..
	Criteriile de eligibilitate a beneficiarilor in Componenta de urgență:
-persoane fără adapost:
	-cu ultimul domiciliul pe raza Municipiului Timisoara;
	-cu ultimul domiciliul pe raza judetului Timis;
	-cu ultimul domiciliul pe raza altor judete.
	c2.Componenta rezidentiala– ofera servicii sociale cu cazare pentru o perioada de maximum 2 ani persoanelor fără adăpost cu ultimul domiciliu pe raza municipiului Timișoara sau a județului Timiș care au parcurs perioada de ședere în componenta Urgență și în urma evaluărilor efectuate și a analizei situației beneficiarului în ședința echipei multidisciplinare, se constată că este în interesul persoanei să beneficieze în continuare de servicii pentru soluționarea problemelor.
	Admiterea la serviciile oferite în componenta rezidențială se aprobă, la propunerea motivată a echipei multidisciplinare, de către comisia de admitere/respingere respectiv încetare numită de directorul general al DASMT.
	Comisia de admitere/respingere respectiv încetare se întrunește în ultima săptămână din lună pentru contractele scadente în luna următoare la propunerea șefului de centru și cu aprobarea directorului general al DASMT.
	Cazul este prezentat de echipa multidisciplinara cu propunerea de admitere/respingere, încetare sau prelungire, pentru o perioadă de maximum un an la admitere și cu posibilitate de prelungire cu pentru o perioadă de maximum un an prin act adițional, dacă este cazul.
	Prelungirea contractului de furnizare servicii și durata prelungirii se stabilește prin hotărârea comisiei de admitere/respingere respectiv încetare la propunerea motivată, prin rapoartele de specialitate, a echipei multidisciplinare.
	Hotărârea se adoptă cu majoritate simplă, după prezentarea cazului și eventuala audiere a solicitantului, se redactează de către secretarul comisiei și se semnează de către membrii comisiei.
	Funcție de hotărârea comisiei de admitere/respingere respectiv încetare șeful de centru emite decizia de admitere/respingere, încetare sau prelungire a perioadei de ședere.
	Contractul de furnizare servicii se încheie pe o perioadă 1 an, cu posibilitate de prelungire de până la 1 an prin act adiţional.
	Formatul şi conţinutul contractului de furnizare servicii este stabilit de centru/furnizorul acestuia, în baza modelului aprobat prin ordin al ministrului muncii și justiției sociale.
	Contractul de furnizare servicii este redactat în două exemplare originale, câte unul pentru fiecare parte.
	Un exemplar original al contractului de furnizare de servicii se păstrează în dosarul personal al beneficiarului.
	Servicii oferite:
	-informare despre Ghidul beneficiarului, Carta drepturilor și obligațiilor beneficiarului, Regulile casei, programul de activități zilnice, programul de primire vizite, etc.;
	-cazare;
	-hrana 3 mese/zi, in limita valorii alocatiei zilnice de hrana;
	-servicii medicale primare si monitorizarea starii de sanatate, educatie pentru sanatate;
	-evaluare și consiliere psihologică și suport emoțional;
	-evaluare și consiliere pentru obținerea unor drepturi sau beneficii sociale;
	-educație formală și nonformală în vederea asimilarii cunostințelor și formarea deprinderilor necesare reintegrarii sociale;
	-consiliere și orientare profesionala;
-sprijin pentru obtinerea unui loc de munca;
-sprijin pentru identificarea unor solutii de locuit;
	Pentru fiecare beneficiar va fi intocmit planul individualizat de interventie.
	În vederea sprijinirii reinserției socio-locative, persoana fără adapost, pe perioada șederii în instituție, va economisi prin depunere la safe-ul centrului, 60% din veniturile sale lunare(obligatie consemnata in contractul de furnizare servicii).
	Serviciile sunt furnizate pe baza de Contract de furnizare servicii in urma Hotărârii Comisiei de admitere/respingere respectiv încetare.
	Contractul de furnizare servicii se încheie pe o perioadă 1 an, cu posibilitate de prelungire de până la maximum 1 an prin act adiţional, în termen de maximum 7 zile de la emiterea hotărârii respectiv deciziei de admitere și înscrierea acesteia în Registrul de evidență privind admiterea.
	Formatul şi conţinutul contractului de furnizare servicii este stabilit de centru/furnizorul acestuia, în baza modelului aprobat prin ordin al ministrului muncii și justiției sociale.
	Contractul de furnizare servicii este redactat în două exemplare originale, câte unul pentru fiecare parte.
	Un exemplar original al contractului de furnizare de servicii se păstrează în dosarul personal al beneficiarului.
	Criteriile de eligibilitate abeneficiarilor în Componenta rezidențială:
	-persoană fără adapost:
-cu ultimul domiciliul pe raza Municipiului Timisoara, au beneficiat de serviciile componentei Urgență și este propusă spre admitere de către echipa multidisciplinară;
-cu ultimul domiciliul pe raza judetului Timis, care au beneficiat de serviciile componentei Urgență și este propusă spre admitere de catre echipa multidisciplinară;
	d)NU POT BENEFICIA DE SERVICIIcu cazare în cadrul serviciului social Centrul pentru Persoane fără Adapost,persoanele care se află în cel puțin una dintre următoarele situații:
	1.persoanele fără adăpost care nu sunt independente fizic;
	2.persoanele fără adapost care necesită îngrijiri medicale de specialitate sau asistare permanentă;
	3.persoanele fără adăpost care se află în stare de ebrietate sau sub influența substanțelor halucinogene;
	4.persoanele fără adapost care prezintă un comportament deviant sau agresiv;
	5.persoanele fără adapost care prezintă afecțiuni psihiatrice grave sau tulburări de comportament care ar periclita buna desfășurare a activității centrului;
	6.persoanele fără adapost care sufera de boli infecto-contagioase;
	7.persoanele fără adapost care au beneficiat de servicii în cadrul Centrului și care în perioada șederii în instituție au manifestat un comportament necorespunzător, au refuzat participarea activă la activitățile centrului, nu au respectat regulamentul institutiei, etc.
	(e)Stabilirea contributiei: Serviciile sociale acordate beneficiarilor în cadrul Centrului pentru Persoane fără Adapost sunt gratuite.
			(3)Condițiile de încetare/suspendarea serviciilor:
	3.1.Principalele situații în care centrul încetează furnizarea serviciilor către beneficiar: 
	-în cazul în care s-au atins obiectivele stabilite in Planul Individualizat de Interventie (ex.: reinserție psiho-sociala, profesională, familială, etc);
	-în cazul expirării perioadei acordata conform contractului de furnizare servicii;
	-în cazul părăsirii Centrului de către beneficiar prin proprie voinţă; 
	-în cazuri de forţă majoră (cataclisme naturale, incendii, apariţia unui focar de infecţie, sistarea licenţei de funcţionare a centrului, etc.) 
	-în caz de deces al beneficiarului;
	-în cazul în care beneficiarul are un comportament inadecvat care face incompatibilă găzduirea acestuia în centru în condiţii de securitate pentru el, pentru ceilalţi beneficiari sau pentru personalul Centrului;
	-când nu se mai respectă clauzele contractuale de către beneficiar;
	-daca beneficiarul a savarsit fapte penale sau fapte de natură să prejudicieze imaginea instutitiei;
	-dacă a sustras sau distrus voit bunuri din cadrul centrului sau a produs vatamari corporale altor persoane;
	-lipsă nemotivată din instituție pentru o perioadă mai mare de 48 de ore.
	3.2 Suspendarea furnizării serviciilor intervine în următoarele situații:
	-în caz de internare în spital, în baza recomandărilor medicale;
	-în caz de transfer într-un alt Centru/instituţie, în scopul efectuării unor terapii sau programe de recuperare/reabilitare funcţională sau de integrare/reintegrare socială pe perioadă determinată;
	-la cerere, pentru o perioadă de maximum o lună, pentru soluționrea unor probleme personale.
	3.3.La încetarea/suspendareafurnizării serviciilor:
		- încetarea/suspendarea se consemneaza Registrul de evidenta a ieșirilor din centru.
		-decizia de încetare/suspendare se înregistrează în registrul de decizii.
	3.4.Acte necesare
	-cererea de încetare/suspendare a serviciilor semnată de beneficiar/reprezentantul familiei (după caz, în original);
	-raport cu privire la situația beneficiarului, întocmit de asistentul social responsabil de caz, semnat de către echipa multidisciplinară și avizat de către șeful de centru;
	-procesul verbal de transfer in alt centru/institutie;
	-copie dupa constatatorul/certificatul de deces;
	-copie dupa registrul de consemnare a evenimentelor/raportul prin care s-a consemnat comportamentul inadecvat care face incompatibila găzduirea acestuia în centru în condiții de securitate pentru el, pentru ceilalți beneficiari sau pentru personalul centrului, ori de constatare a nerespectării clauzelor contractuale de către beneficiar;
	-documente tipizate de preluare a persoanei și de predare a acesteia în/din centru;
	-documente medicale cu privire la internarea acestuia în instituții medicale sau care atestă probleme medicale cu caracter infecto-contagios (TBC, HIV, HEPATITA A , etc).
	
	(4) Persoanele beneficiare de servicii sociale furnizate în cadrul serviciului social Centrul pentru Persoane fără Adapostau următoareledrepturi:
	-dreptul de a fi informaţi asupra drepturilor şi obligaţiilor lor în calitate de beneficiari ai centrului şi de a fi consultaţi cu privire la toate deciziile care îi privesc;
	-dreptul de a-şi desfăşura activităţile zilnice într-un mediu fizic accesibil, sigur şi funcţional;
	-dreptul de a decide şi a-şi asuma riscurile în mod direct, în toate aspectele vieţii lor şi de a-şi exprima liber opiniile;
	-dreptul de a consimţi asupra serviciilor asigurate prin contractul de furnizare servicii;
	-dreptul de a beneficia de serviciile menţionate în contractul de furnizare servicii;
	-dreptul de a li se asigura confidenţialitatea asupra datelor personale;
	-dreptul de a nu fi abuzaţi, neglijaţi, hărţuiţi sau exploataţi;
	-dreptul de a face sugestii şi reclamaţii fără teamă de consecinţe;
	-dreptul de a nu fi exploataţi economic privind banii, proprietăţile sau să le fie pretinse sume băneşti ce depăşesc taxele convenite pentru servicii;
	-dreptul de a nu li se impune restricţii de natură fizică ori psihică, în afara celor stabilite de medic sau alt personal calificat, precum şi a celor convenite prin contractul de furnizare servicii;
	-dreptul de a fi trataţi şi de a avea acces la servicii, fără discriminare;
	-dreptul de a beneficia de un spaţiu personal de cazare;
	-dreptul de a-şi manifesta şi exercita liber orientările şi interesele culturale, etnice, religioase, sexuale, conform legii;
	-dreptul de a-şi utiliza aşa cum doresc lucrurile personale;
	-dreptul de a-şi gestiona aşa cum doresc resursele financiare;
	-dreptul de a practica cultul religios dorit;
	-dreptul de a nu desfăşura activităţi lucrative, aducătoare de venituri pentru centru, împotriva voinţei lor;
	-dreptul de a accesa toate spaţiile şi echipamentele comune;
	-dreptul de a fi informaţi despre procedurile aplicate în centru;
	-dreptul de a fi trataţi individualizat, pentru o valorizare maximală a potenţialului personal.
(5) Persoanele beneficiare de servicii sociale furnizate în serviciul social Centru pentru Persoane fără Adapostau următoarele obligaţii:
	-sa participe activ în procesul de furnizare a serviciilor sociale şi la reevaluarea şi revizuirea planului individual de intervenţie;
	-sa furnizeze informaţii corecte cu privire la identitatea şi situaţia familială, medicală, economică şi socială şi să permită furnizorului de servicii sociale verificarea veridicităţii acestora;
	-sa participe la programele de reintegrare sociala si sa execute activitatile prevazute in P.I.I.;
	-sa anunţe orice modificare intervenită în legătură cu situaţia sa personală pe parcursul acordării serviciilor sociale;
	-sa respecte regulamentul de organizare şi funcţionare, normele interne de funcţionare și procedurile de lucru ale furnizorului de servicii sociale;
-să se supună controlului corporal și să permită controlul bagajelor la intrarea și ieșirea din centru pentru evitarea introducerii în centru a armelor de orice fel, alcoolului sau substanțelor interzise sau sustragerea din centru a bunurilor sau valorilor.

Articolul 7.Activităţi şi funcţii
	Principalele funcţii ale serviciului social Centrul pentru Persoane fără Adapost:
	a)De furnizare a serviciilor sociale de interes public local, prin asigurarea următoarelor activități:
	-de reprezentare a furnizorului de servicii sociale în contractul încheiat cu persoana beneficiară;
	-găzduire pe perioada determinată:
	-maximum 2 ani in cadrul Componentei rezidențiale;
	-maximum 3 luni respectiv 1 lună, funcție de domiciliul beneficiarului, în cadrul Componentei de urgență;
	-îngrijire personală;
-hrană-3 mese /zi, în limita valorii alocației zilnice de hrană;
	-supraveghere;
	-evaluare/reevaluaresocio-economicăși a relațiilor familiale, în vederea reintegrării sociale;
	-elaborare plan de intervenție individualizat;
	-evaluare medicalăși asistența medicală primară/educație pentru sănătate;
	-consiliere psihologica si suport emotional;
	-informare si consiliere in vederea realizarii unor drepturi;
	-sprijin pentru obtinerea actelor de identitate si altor acte de stare civila;
	-consiliere si orientare profesionala;
	-sprijin pentru găsirea unui loc de munca;
	-sprijin pentru găsirea unei solutii de locuire;
	-activitati de autogospodarire;
	-activitati de socializare si petrecere a timpului liber;
	-(re)insertie sociala;
b)De informare a beneficiarilor, potenţialilor beneficiari, autorităţilor publice şi publiculuilarg despre domeniul său de activitate, prin:
	1.Prezentarea Centrului prin organizarea de evenimente în comunitate care să atragăatenția asupra activităților derulate și a nevoilor sociale cărora se adresează.
	2.Prin distribuirea de pliante, fluturași, afise, materiale de promovare a instuției.
	3.Prin organizarea de sesiuni de informarecu beneficiariiși promovarea ghidului drepturilor și obligațiilor beneficiarilor.
	4.Organizarea de evenimente în cadrul instituției cu deschidere către comunitate.
	5.Actualizarea site-ului precum şi a materialelor informative.
	6.Organizarea de activități de promovare în presă.
	7.Elaborarea de rapoarte de activitate.
c)De promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile, prin asigurarea următoarelor activităţi:
	1. Organizarea și participarea la mese rotunde, seminarii, conferințe privind categoriile vulnerabile.
	2.Organizarea de activități de sensibilizare și informare a comunității.
	3. Promovarea participării sociale și a implicării comunitare prin atragerea de voluntari, sponsorizări și donații.
d) De asigurarea calităţii serviciilor sociale prin realizarea următoarelor activităţi:
	1. Elaborarea procedurilor și instrumentelor standardizate utilizate în procesul de acordare a serviciilor și instuirea personalului cu privire la acestea.
	2. Realizarea de evaluări periodice a serviciilor prestate și măsurarea gradului de satisfacție a beneficiarilor.
	3. Facilitarea participării beneficarilor și a angajaților la stabilirea obiectivelor și priorităților de dezvoltare în vederea creșterii calității serviciilor.
	4. Elaborarea Planului de Îmbunătăţire şi Adaptarea Mediului Ambiant și a Planului de Igienizare.
	5. Respectarea drepturilor beneficiarilor și încurajarea lor să-și exprime opinia cu privire la aspectele care țin de activitatea Centrului.
	6. Desfășurarea activității ținând cont de prevederile etice în interacțiunile cu beneficiarii;
	7. Întreprinderea de acțiuni privind identificarea, semnalarea și soluționarea cazurilor de abuz și neglijare.
	8. Consemnarea incidentelor deosebite care afectează beneficiarii, personalul sau activitatea Centrului.
	9. Întreprinderea de măsuri în vederea asigurării instutirii periodice și formării profesionale a angajaților.
	10.Asigurarea unui Mediu de viata prin alocarea fiecarui beneficiar a unui spatiu individualizat in dormitor.
e) De administrare a resurselor financiare, materiale şi umane ale centrului prin realizarea următoarelor activitati:
	1. Întocmirea propunerilor pentru Planul Anual de Achiziții al furnizorului de servicii sociale.
	2. Întocmirea de referate de necesitate.
	3. Întocmirea Planului de Îmbunătățire și Adaptare a Mediului Ambiant.
	4.Întocmirea de propuneri privind Planul de formare/perfectionare profesionala a personalului.
	5.Întocmirea Planului de instruire continua a persnalului.
	6.Evaluarea anuală a activității angajaților.

Articolul 8. Structura organizatorică, numărul de posturi şi categoriile de personal
	Serviciul social Centrul pentru Persoane fără Adapostcod serviciu social 8790CR-PFA-I: 16,33angajați, din care:
	a)Personal de conducere: 0,33-sef centru (coordonează și activitățile Cantinei sociale și Centrului de Zi pentru Consiliere si Informare);
	b)Personal de specialitate de îngrijire și asistență: 16 angajați (1 asistent social, 13 educatori pentru activităţi de resocializare, 2 asistenti medicali);
	c)Personal cu functii administrative, gospodarire, intretinere-reparatii, deservire: 0
	
	Serviciile de resurse umane, contabilitate buget-finanțe, juridic, de achiziții,etc. sunt asigurate de către structurile de specialitate ale furnizorului de servicii Direcția de Asistență Socială a Municipiului Timișoara.
	Personalul de specialitate reprezintă 97,6% din totalul personalului.
	(2) Raportul angajat/beneficiar este: 1/3,33

Articolul 9.Personalul de conducere
	(1)Personalul de conducere este format din: 
	a)șef centru– coordonează și Cantina socială si Centrul de zi de consiliere si.informare 
	(2) Atribuţiile personalului de conducere sunt:
a) asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzator atribuţiile, cu respectarea prevederilor legale din domeniul furnizării serviciilor sociale, codului muncii etc.;
b) elaborează rapoartele generale privind activitatea centrului, stadiul implementării obiectivelor;
c) propune participarea personalului de specialitate la programele de instruire şi perfectionare;
d) colaboreaza cu alte centre/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care sa raspunda nevoilor persoanelor beneficiare;
e)întocmeşte raportul anual de activitate;
f)asigură buna desfasurare a raporturilor de munca dintre angajaţii serviciului social Centrul pentru Persoane fără Adapost din cadrul Complexului de servicii “Sf.Francisc”;
g)propune furnizorului de servicii sociale aprobarea structurii organizatorice şi a numarului de personal;
h)desfaşoară activităţi pentru promovarea imaginii Centrului în comunitate;
i)analizează orice sesizare care îi este adresată, referitoare la încalcari ale drepturilor beneficiarilor în cadrul serviciului pe care îl conduce;
j)răspunde de calitatea activităţilor desfaşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;
k)organizează activitatea personalului şi asigură respectarea timpului de lucru şi a regulamentului de organizare şi funcţionare;
l)reprezintă serviciul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din tară şi din strainătate, precum şi în justiţie;
m)asigură comunicarea şi colaborarea permanent cu serviciul public de asistenţă socială de la nivelul primariei şi de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor;
o)întocmeşte proiectul bugetului propriu al centrului 
p)asigură îndeplinirea măsurilor de aducere la cunoştintă atât personalului, cât şi beneficiarilor a prevederilor din regulamentul propriu de organizare şi funcţionare;
r)faciliteaza încheierea cu beneficiarii a contractelor de furnizare a serviciilor sociale;
s)alte atribuţii stabilite prin fisa postului.

Articolul 10.Personalul de specialitate de îngrijire şi asistenţă
(1)Personalul de specialitate:
	a)asistent social (263501)=1;
	c)asistent medical generalist (325901)=2;
	e)educator pentru activităţi de resocializare (263508)=13.
(2)Atribuţii generale ale personalului de specialitate:
-participă la întocmirea Planului Individualizat de Intervenţie;
	-asigură derularea etapelor procesului de acordare a serviciilor sociale cu respectarea 	prevederilor legii, a standardelor minime de calitate aplicabile şi a prezentului regulament;
	-colaborează cu specialişti din alte centre în vederea soluţionării cazurilor, identificării de 	resurse;
	-monitorizează respectarea standardelor minime de calitate;
	-sesizează conducerii centrului situaţii care pun în pericol siguranţa beneficiarului, situaţii 	de nerespectare a prevederilor prezentului regulament;
	-întocmeşte rapoarte periodice cu privire la activitatea derulată;
	-face propuneri de îmbunătăţire a activităţii în vederea creşterii calităţii serviciului şi 	respectării legislaţiei;
	-alte atribuţii conform fișei postului.
Asistent social (263501) -îndeplineşte în principal, următoarele atribuţii:
-participă la întocmirea Planului Individualizat de Intervenţie;
	-răspunde in totalitate de intocmirea si corectitudinea dosarelor sociale aflate in grija sa;
	-ofera sprijin in intocmirea actelor de identitate si a altor acte de stare civila;
	-ofera sprijin pentru identificarea unui loc de munca si inscrierea la cursuri de 	calificare/recalificare;
	-ofera sprijin pentru găsirea unei solutii locative si asista persoanele fără adapost in vederea reinsertiei sociale si a recuperarii situatiei familiale;
	-participă la întocmirea şi derularea planului individualizat de interventie;
	-efectuarea monitorizarii postinterventie acolo unde acest lucru este posibil;
	-se implica activ si cu raspundere in actiunile Politiei Locale de aducere a oamenilor strazii, 	asigurand consiliere persoanelor fără adapost.
	-efectueaza activitate stradala pentru a oferi informare si consiliere cu privire la serviciile 	oferite de Centru;
	-intervine in strada in regim de urgență la sesizarea institutiei de catre organele competente 	sau orice persoana interesata;
Asistent medical (325901)-îndeplineşte în principal, următoarele atribuţii:
-participă la întocmirea Planului Individualizat de Intervenţie;
-raspunde de activitatea de asistență medicală acordată beneficiarilor Centrului pe care îi are în îngrijire;
-desfăşoară activităţile planificate prin Planul individualizat de intervenţie;
-asigură respectarea recomandărilor cuprinse în biletele de ieșire din spital, în scrisorile medicale și planurile de recuperare (de asistență și îngrijire);
-efectuează şi/sau supraveghează administrarea tratamentului medicamentos catre beneficiari;
-însoţeşte beneficiarii la control medical;
-periodic evaluează medical, în limita comptenţelor sale toţi beneficiarii din cadrul centrului;
-când constată probleme ale stării de sănătate a acestora îi indruma catre medicul specialist sau îi însoţeşte la spital;
-verifică zilnic starea de curăţenie a bucătăriei;
-verifică zilnic modul în care se efectuează transportul mâncării în cadrul Centrului;
-ţine evidenţa consumului de medicamente şi ia toate măsurile pentru o bună gestionare a acestora;
-realizeaza programe de educatie pentru sanatate cu beneficiarii.
Educator (263508)-îndeplineşte în principal, următoarele atribuţii:
-participă la întocmirea Planului Individualizat de Intervenţie;
-ţine evidenţa cazurilor alocate şi urmărește  respectarea termenelor pentru rezolvare;
-se consultă permanent cu echipa multidisciplinară, asistentul social, cu psihologul si cu asistentul medical pentru indeplinirea prevedrilor P.I.I.;
-face evaluarea iniţială a beneficiarului, supraveghează igienizarea şi deparazitarea beneficiarului care se prezintă pentru a solicita servicii de urgenţă sau a celor aduşi de către organele abilitate;
-în momentul în care beneficiarul solicită admiterea în Centru, aduce la cunoştinţa acestuia prevederile Regulamentului de organizare si functionare, Cartei drepturilor si obligatiilor, Ghidului beneficiarului si a Regulilor casei;
-organizează şi conduce Programul de curăţenie şi igienizare periodic, programul de baie al beneficiarilor şi spălarea lenjeriei de către beneficiari;
-primeste, pe bază de semnătură, distribuie şi asigură folosirea eficienta a obiectelor de inventar, materialelor şi produselor alimentare sau cu caracter funcţional, cu respectarea normelor legale în vigoare;
-în toate activităţile urmăreşte formarea la beneficiari a unui comportament şi a unui vocabular civilizat, a autonomiei individuale conform dezideratului social;
-însoţeşte beneficiarii în excursii, vizite în oraş şi în afără acestuia ori în străinătate, conform aprobării (planificării) şefului de centru;
-sesizează asistentul medical în cazul în care constată simptome de îmbolnăvire la beneficiari sau cand acestia declara ca nu se simt bine;
-solicita, in absenta personalului medical, asistenta medicala pentru beneficiarii care au nevoie de aceasta, apeland serviciul de urgenta 112;
-asigură administrarea tratamentului beneficiarilor in absenta personalului medical si zilele de weekend;
-organizează, împreună cu ceilalţi educatori serbări tradiţionale sau cu ocazia a diferite evenimente din viaţa instituţiei (comunităţii);
-formează şi consolidează la beneficiari deprinderi de autogospodărire, igienă personală, de comportare civilizată, de păstrare în ordine a obiectelor personale şi a obiectelor şi spaţiilor de folosinţă comună;

Articolul 11Finanţarea serviciului social Centrul pentru Persoane fără Adapost
	(1) În estimarea bugetului de venituri şi cheltuieli, finanţarea serviciului social Centrul pentru Persoane fără Adapostare în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.
	(2) Finanţarea cheltuielilor centrului se asigură, în condiţiile legii, din următoarele surse:
		a)bugetul local al Municipiului Timişoara;
		b)donaţii, sponsorizări;
		c)fonduri externe rambursabile si nerambursabile;
		d)alte surse de finanţare, în conformitate cu legislaţia în vigoare.

